als_Latn dik_Latn ron_Latn
Drejtoria e Bujqësisë, Pylltarisë dhe Zhvillimit Rural njofton të gjithë fermerët e interesuar se është hapur Konkursi për subvencionim për mbjelljet pranverore të misrit, lulediellit dhe kolzës nga ana e Ministrisë së Bujqësisë, Pylltarisë dhe Zhvillimit Rural. Po ashtu është hapur Konkursi për dhënien e grandeve në ndërtimin e stallave dhe mekanizmit përcjellës për fermerët blegtorë.
Njoftojmë të gjithë fermerët llapjan që janë të interesuar të aplikojnë për marrjen e këtij subvencionimi të vijnë në zyrat e DBPZHR në Komunën e Podujevës për marrjen, përkatësisht rezervimin e numrit për aplikim. Ky proces zgjatë deri më datën 16 prill të këtij viti, ndërsa procesi i aplikimit fillon më 17 prill 2012 dhe zgjatë 30 ditë.
Konkursi për dhënien e grandeve në ndërtimin e stallave dhe mekanizmit përcjellës ka filluar me datën 01.04.2012 deri me 15.05.2012.
Për çdo informatë më të hollësishme lidhur me subvencionin, grandet, kriteret apo nxjerrjen e dokumentacionit për këto çështje mund t’u drejtoheni zyrave të kësaj drejtorie, e cila do e koordinoj edhe procesin e aplikimit të fermerëve.
Podujevë, 11.04.2012
Drejtori i DBPZHR: Vezir Januzi
Zyra për Informim e Komunës së Podujevës
als_Latn als_Latn als_Latn als_Latn szl_Latn hrv_Latn als_Latn